ಡಿವೋರ್ಸ್ಗೆ ಮುಂದಾದ ಯುಪಿಎಸ್ಸಿ ಟಾಪರ್ ದಂಪತಿ ಜೈಪುರ: 2015 ರ ಯುಪಿಎಸ್ಸಿ ಟಾಪರ್, ಐಎಎಸ್ ಅಧಿಕಾರಿ ಟೀನಾ ದಬಿ ಮತ್ತು ಅವರ ಪತಿ ಐಎಎಸ್ ಅಧಿಕಾರಿ ಅಥರ್ ಖಾನ್ ಡಿವೋರ್ಸ್ ಪಡೆಯಲು ಅರ್ಜಿ ಸಲ್ಲಿಸಿದ್ದಾರೆ. ಇಬ್ಬರೂ ಪರಸ್ಪರ ಒಪ್ಪಿಗೆಯಿಂದಲೇ ಜೈಪುರ ಫ್ಯಾಮಿಲಿ ಕೋರ್ಟ್ನಲ್ಲಿ ಅರ್ಜಿ ಸಲ್ಲಿಸಿದ್ದಾರೆ ಎನ್ನಲಾಗಿದೆ. ಟೀನಾ ಡಬಿ ಮತ್ತು ಅಥರ್ ಖಾನ್ 2018 ರಲ್ಲಿ ಮದುವೆಯಾಗಿದ್ದರು. ಕೆಲವು ಸಮಯದ ಹಿಂದೆ ಸೋಷಿಯಲ್ ಮೀಡಿಯಾದಲ್ಲಿ ಟೀನಾ ದಬಿ ತಮ್ಮ ಹೆಸರಿನ ಜೊತೆಗೆ ಸೇರಿಸಿಕೊಂಡಿದ್ದ ಖಾನ್ ಸರ್ನೇಮ್ನ್ನು ತೆಗೆದುಹಾಕಿದ್ದಾಗ ಇವರಿಬ್ಬರ ನಡುವೆ ಅಸಮಾಧಾನ ಉಂಟಾಗಿದೆ ಎನ್ನುವ ವಿಷಯ ಚರ್ಚೆಗೆ ಬಂದಿತ್ತು. ಅದೇ ಸಮಯದಲ್ಲಿ ಅಥರ್ ಖಾನ್ ಸಹ ಇನ್ಸ್ಟಾಗ್ರಾಂನಲ್ಲಿ ಟೀನಾ ಅವರನ್ನ ಅನ್ಫಾಲೋ ಮಾಡಿದ್ದರು. ಅಥರ್ ಖಾನ್ ಕಾಶ್ಮೀರ ಮೂಲದವರಾಗಿದ್ದು 2015 ರ ಯುಪಿಎಸ್ಸಿ ಪರೀಕ್ಷೆಯಲ್ಲಿ ಎರಡನೇ ಸ್ಥಾನ ಪಡೆದುಕೊಂಡಿದ್ದರು. ಈ ಇಬ್ಬರೂ ಐಎಎಸ್ ಟ್ರೈನಿಂಗ್ ಸಮಯದಲ್ಲಿ ಪರಸ್ಪರ ಹತ್ತಿರವಾಗಿದ್ದರು ಎನ್ನಲಾಗಿದೆ. ಇಬ್ಬರೂ ಮೊದಲಿಗೆ ರಾಜಸ್ಥಾನದಲ್ಲಿ ಅಧಿಕಾರಿಗಳಾಗಿ ಕಾರ್ಯ ನಿರ್ವಹಿಸುತ್ತಿದ್ದರು, ಸದ್ಯ ಜೈಪುರಗೆ ವರ್ಗವಾಗಿದ್ದಾರೆ. ಇವರಿಬ್ಬರೂ ಮದುವೆಯಾದ ಸಮಯದಲ್ಲಿ ಹಲವು ರಾಜಕಾರಣಿಗಳು ಈ ಮದುವೆಯನ್ನು ಹಾಡಿಹೊಗಳಿದ್ದರು, ಆದರೆ ಹಿಂದೂ ಮಹಾಸಭಾ ಈ ಮದುವೆಯನ್ನು ಲವ್ ಜಿಹಾದ್ ಎಂದು ಕರೆದಿತ್ತು.